OpenLLM-France/wikimedia huggingface dataset:
# Arachniodes

Arachniodes és un gènere de falgueres de la família Dryopteridaceae.

## Espècies seleccionades

El gènere Arachniodes inclou 25 espècies:
* Arachniodes chaerophylloides (Poir.) Proctor
* Arachniodes denticulata (Sw.) Ching
* Arachniodes insularis W.H. Wagner
* Arachniodes leucostegioides (C. Chr.) Ching
* Arachniodes lurida (Jenman ex Underw. et Maxon) Proctor
* Arachniodes macrostegia (Hook.) R.M. Tryon et D.S. Conant
* Arachniodes ochropteroides (Baker) Lellinger
* Arachniodes pubescens (L.) Proctor
* Arachniodes rhomboidea (Schott) Ching
* Arachniodes rigidissima (Hook.) Proctor
* Arachniodes semifertilis Ching
* Arachniodes setifera Ching
* Arachniodes shuangbaiensis Ching
* Arachniodes sichuanensis Ching
* Arachniodes similis Ching
* Arachniodes simplicior (Makino) Ohwi
* Arachniodes simulans (Ching) Ching
* Arachniodes sparsa Ching
* Arachniodes speciosa (D. Don) Ching
* Arachniodes spectabilis (Ching) Ching
* Arachniodes sphaerosora (Tagawa) Ching
* Arachniodes squamulosa R.C. Moran et B. Øllg.
* Arachniodes tsiangiana (Ching) Nakaike
* Arachniodes webbiana (A. Braun) Schelpe
* Arachniodes yaomashanensis Ching

## Referències

* ↑ «BioLib: Biological library -Arachniodes». [Consulta: 18 octubre 2022].
# Theretra boisduvalii

Theretra boisduvalii és una espècie de lepidòpter ditrisi de la família dels esfíngids (Sphingidae) pròpia d'Àsia meridional.

## Descripció
### Imago

Envergadura alar d'entre 84 i 110 mm. El seu aspecte general és similar al d'una fulla seca. Cap, tòrax, abdomen i ales anteriors marrons. La seva forma i color imiten fulles seques, amb unes fines franges més fosques que s'assimilen venes d'aquestes. Ales posteriors negres amb una part marginal també marró. No presenta gaire variabilitat.

### Eruga

Fins a uns 110 mm de longitud aproximadament, molt similar a la de Theretra alecto. Coloració variable. Destaquen els seus dos ocels foscs i dues línies de colors més clars que acaben unint-se a la base de la cua, corbada.

## Hàbitat

Hàbits poc coneguts, se sap que es pot trobar en camps de cultiu amb vitàcies i que és fàcil d'atreure amb flors i llum. L'eruga s'alimenta de Vitis i Parthenocissus.

## Distribució

Es troba des del sud-est de l'Iran, est de Sri Lanka i a través de l'Himalàia fins al Sud-est Asiàtic i Borneo. S'han trobat exemplars extraviats a Turquia i Grècia.

## Referències

* ↑ «BioLib - Theretra boisduvalii» (en anglès). [Consulta: 4 juny 2024].

## Enllaços externs

* Sphingidae of the Western Palaearctic (anglès)
* Sphingidae of the Eastern Palaearctic (anglès)
# Viatges i flors

Viatges i flors (1980) és un recull de relats breus de Mercè Rodoreda i la penúltima obra de l'autora publicada en vida seva.
Pertanyent a la darrera etapa de l'escriptora, la que fou marcada pel seu retorn a Catalunya després d'un llarg exili, l'obra ha estat considerada una producció menor dins un preludi d'obres més serioses. És singular i difícil de classificar. La indefinició de l'obra s'ha atribuït a la influència de l'autor francès Henri Michaux.
L'obra es divideix en dues parts: "Viatges a uns quants pobles" i "Flors de debò". Més o menys, aquesta divisió obeeix a dues etapes de redacció distintes: d'una banda, les flors foren redactades la seva majoria a Ginebra, al llarg dels anys 60; per una altra banda, els viatges foren concebuts a Romanyà de la Selva.
Ambdues parts són narracions breus, fantasioses, mes que recullen experiències temporals i espacials de l'autora. Per exemple, Margarida Casacuberta ha indicat que la Flor gelosa és dedicada a la seva amiga Carme Manrubia, amb qui Rodoreda vivia al xalet de la primera de Romanyà; semblantment, Mariàngela Vilallonga ha traçat la relació de les flors de Rodoreda amb el Flowers Book d'Edward Burne-Jones. Igualment, els viatges tenen un forta influència del paisatge en el qual vivia l'escriptora. Les planes de Panedes, els boscs de les Gavarres, o el mateix xalet on s'hostatjava han quedat descrits a diversos relats de viatges. Es tracta d'uns viatges, en alguns casos iniciàtics, a la descoberta de mons irreals i fantàstics amb base real, plens de les impressions de l'escriptora. Per exemple, Vilallonga ha explicat a diversos treballs que Viatge al poble de la por és un retrat en molts moments fidel del xalet "El Senyal" (avui "El Senyal Vell"), on vivien Manrúbia i Rodoreda. S'hi descriu el jardí i la casa, a més del poble de Romanyà, tot culminat pel sentiment que Rodoreda havia descobert a les Gavarres i que anys abans ja havia deixat escrit a Cuadernos para el diálogo.

## Referències

* 1 2 3 Carme, Arnau i Faidella. Memòria i ficció en l'obra de Mercè Rodoreda. Institut d'Estudis Catalans, 2000, p. 31-35. ISBN 978-84-7283-535-1.
* ↑ Ibarz, Mercè. Rodoreda: Exili i desig. Grup Editorial 62, 2008-03, p. 14. ISBN 978-84-9787-292-8.

## Enllaços externs

* Fitxa de Viatges i flors al Pencatalà Arxivat 2009-02-28 a Wayback Machine.
* Estudis sobre Viatges i flors Arxivat 2010-06-24 a Wayback Machine.
# Saratoga (Califòrnia)

Saratoga és una població dels Estats Units a l'estat de Califòrnia. Segons el cens del 2000 tenia 30.318 habitants.

## Demografia

Segons el cens del 2000, Saratoga tenia 29.843 habitants, 10.450 habitatges, i 8.600 famílies. La densitat de població era de 951,5 habitants/km².
Dels 10.450 habitatges en un 38,7% hi vivien nens de menys de 18 anys, en un 75% hi vivien parelles casades, en un 4,9% dones solteres, i en un 17,7% no eren unitats familiars. En el 14,3% dels habitatges hi vivien persones soles el 7,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,83 i el nombre mitjà de persones que vivien en cada família era de 3,13.
Per edats la població es repartia de la següent manera: un 26% tenia menys de 18 anys, un 4% entre 18 i 24, un 23,8% entre 25 i 44, un 29,9% de 45 a 60 i un 16,3% 65 anys o més.
L'edat mediana era de 43 anys. Per cada 100 dones de 18 o més anys hi havia 92,6 homes.
La renda mediana per habitatge era de 139.895 $ i la renda mediana per família de 155.246 $. Els homes tenien una renda mediana de 75.000 $ mentre que les dones 66.240 $. La renda per capita de la població era de 65.400 $. Entorn de l'1,8% de les famílies i el 2,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Saratoga». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Saratoga». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Taulant Xhaka

Taulant Ragip Xhaka (Basilea el 28 de març de 1991) és un jugador de futbol albanès que juga com a defensa amb el Basilea i la selecció albanesa.
# Alfonso Menéndez Vallín

Alfonso Menéndez Vallín (Avilés, Astúries, 31 de maig de 1966) és un tirador amb arc asturià, guanyador d'una medalla olímpica.
Va participar, als 26 anys, en els Jocs Olímpics d'Estiu de 1992 celebrats a Barcelona (Catalunya), on finalitzà quaranta-dosè en la prova individual i on aconseguí guanyar la medalla d'or en la prova per equips al costat d'Antonio Vázquez i Juan Carlos Holgado.
# Rizodòntides

Els rizodòntides (Rhizodontida) són un ordre extint de peixos sarcopterigis que van viure des de finals del Devonià mitjà (Givetià) fins a finals del Carbonífer; la primera espècie coneguda data de fa uns 377 milions d'anys i l'última de fa uns 310. Van viure en rius i llacs tropicals i van ser els depredadors dominants del seu temps. Van aconseguir grans grandàries; Rhizodus hibberti d'Europa i Amèrica del Nord aconseguia una longitud estimada de 7 metres, la qual cosa el fa el peix d'aigua dolça més gran de tots els temps.
# Robert Braet

Robert Braet (11 de febrer de 1912 - 23 de febrer de 1987) fou un futbolista belga.

## Selecció de Bèlgica

Va formar part de l'equip belga a la Copa del Món de 1938. Tota la seva carrera la passà al Cercle Brugge. Fou president del Cercle Bruges el 1967.

## Referències

* ↑ «Sélections du joueur sur le site de l'URBSFA». Arxivat de l'original el 2011-05-25. [Consulta: 14 gener 2018].
* ↑ (neerlandès) Fiche du joueur sur le site cerclemuseum.be
* ↑ «Mini-biographie sur le site cerclebrugge.be». Arxivat de l'original el 2009-02-06. [Consulta: 14 gener 2018].
# Arachnothera

Arachnothera és un gènere d'ocells de la família dels nectarínids (Nectariniidae) que habita les zones forestals de l'ecozona indomalaia.

## Llista d'espècies

Se n'han descrit 13 espècies dins aquest gènere:
* Arachnothera longirostra - aranyera menuda.
* Arachnothera flammifera - aranyera flamígera.
* Arachnothera dilutior - aranyera de Palawan.
* Arachnothera crassirostris - aranyera becgrossa.
* Arachnothera robusta - aranyera becllarga.
* Arachnothera flavigaster - aranyera d'ulleres.
* Arachnothera chrysogenys - aranyera d'orelles grogues.
* Arachnothera clarae - aranyera caranua.
* Arachnothera modesta - aranyera modesta.
* Arachnothera affinis - aranyera pitestriada.
* Arachnothera everetti - aranyera de Borneo.
* Arachnothera magna - aranyera estriada.
* Arachnothera juliae - aranyera de Whitehead.

## Referències

* ↑ F Gill, D Donsker et P Rasmussen (Eds). 2021. IOC World Bird List (v11.1). doi : 10.14344/IOC.ML.11.1.
# Vici

Un vici és una qualitat moral negativa, oposada a la virtut. Cada cultura considera uns vicis rellevants importants. Popularment, en algunes cultures, s'aplica a drogodependències, com per exemple l'alcoholisme o el tabaquisme.

## Catolicisme

Segons el catolicisme els vicis es poden classificar i organitzar a través de les virtuts oposades. Així, un vici és el que pot corrompre una virtut per a la seva falta d'ús, per mal ús o per excés d'ús. Considera quatre vicis cardinals, que són:
* la luxúria, oposada a la contenció i la moderació,
* la covardia, oposada al valor,
* la follia o insensatesa, oposada pels catòlics a la saviesa i al seny, i
* la corrupció, entesa com l'oposat a la justícia.

## Referències

* ↑ «Vici». Gran Enciclopèdia Catalana. Barcelona: Grup Enciclopèdia Catalana.
* ↑ «Vici». Gran Diccionari de la Llengua Catalana. Barcelona: Grup Enciclopèdia Catalana.
* ↑ «Vice squad». The Free Dictionary By Farlex. [Consulta: 31 maig 2012].
* ↑ Entry for vice at NewAdvent.org online Catholic Encyclopedia.

## Bibliografia

* Aristotle, trans. H. Rackman. Virtues and Vices, Loeb Classical Library, Harvard University Press, Cambridge, MA, 1992. vol. 285.
* Goodman, Lenn E.. Islamic Humanism. Oxford University Press, 2005. ISBN 978-0-19-518914-8.
* Hess, Kären M.. Introduction to Law Enforcement and Criminal Justice. Belmont, CA: Wadsworth, 2008. ISBN 978-0-495-39090-9.
* Hirakawa, Akira. A history of Indian Buddhism: from Śākyamuni to early Mahāyāna. Motilal Banarsidass, 1998. ISBN 978-81-208-0955-0.
* Newhauser, Richard, ed. In the Garden of Evil: The Vices and Culture in the Middle Ages. Pontifical Institute of Mediaeval Studies, Toronto 2005. ISBN 0-88844-818-X
Viccionari
# Saltsjöbaden

Saltsjöbaden és una localitat sueca dins el municipi de Nacka, al Comtat d'Estocolm, que ocupa una àrea de 5,39 kilòmetres quadrats, i que tenia 8.937 habitants l'any 2005. Es troba a la costa de la mar Bàltica.

## Esdeveniments

En aquest lloc s'hi va celebrar l'edició de 1984 (entre l'11 i el 13 de maig) de la Conferència Bilderberg.

### Escacs

En el món dels escacs, Saltsjöbaden és famosa pel fet que el juliol-agost de 1948 s'hi va celebrar el primer Torneig Interzonal, que va guanyar el soviètic David Bronstein. El setembre-octubre de 1952 s'hi celebrà un altre Interzonal, (aquest cop en el cicle pel campionat del món de 1952-1954) que guanyà el soviètic Aleksandr Kótov.

## Referències

* ↑ El torneig formava part del cicle pel campionat del món 1949-1951. Interzonal, Saltsjöbaden 1948
* ↑ «Dades estadístiques de l'Interzonal de Saltsjobaden» (en anglès). Chessmetrics. [Consulta: 7 març 2014].
* ↑ Weeks, Mark. «Interzonal d'Estocolm de 1952: Quadre de resultats» (en anglès). mark-weeks.com. [Consulta: 7 març 2014].
# Starovaïta

La starovaïta és un mineral de la classe dels fosfats. Rep el nom de la russa Galina Leonidovna Starova, cristal·lògrafa i professora associada de la Facultat de Química de la Universitat Estatal de Sant Petersburg.

## Característiques

La starovaïta és un vanadat de fórmula química KCu₅O(VO₄)₃. Va ser aprovada com a espècie vàlida per l'Associació Mineralògica Internacional l'any 2011, sent publicada per primera vegada el 2013. Cristal·litza en el sistema triclínic. La seva duresa a l'escala de Mohs es troba entre 3,5 i 4.

## Formació i jaciments

Va ser descoberta a la Fumarola Iadovítaia del volcà Tolbàtxik, al krai de Kamtxatka (Rússia), on es troba formant cristalls prismàtics, ja sigui en aerosols, agregats en forma de garba o en crostes, normalment sobre lammerita. També ha estat descrita a la colada de lava d'Uncino, al Vesuvi (Itàlia), sent aquests dos indrets els únics a tot el planeta on ha estat descrita aquesta espècie mineral.

## Referències

* ↑ «Starovaite» (en anglès). Mindat. [Consulta: 1r febrer 2022].
# Alfonso Miguel Gañán Calvo

Alfonso Miguel Gañán Calvo és un enginyer espanyol, catedràtic de mecànica de fluids de l'Escola d'Enginyers de la Universitat de Sevilla des de 2000.
La seva trajectòria professional s'ha desenvolupat en el camp de la física de fluids, destacant el seu descobriment del fenomen flow focusing i el posterior desenvolupament d'aplicacions transversals a diferents àmbits industrials. En 2001 va fundar Ingeniatrics com a empresa derivada de la Universitat de Sevilla, amb seu a Camas per comercialitzar alguns descobriments en microcàpsules i flow focusing.
Això li va valer el XII Premi a la Recerca Javier Benjumea Puigcerver de la Fundació Abengoa En 2009 li fou atorgat el Premi Nacional d'Investigació Juan de la Cierva.

## Referències

* ↑ RESOLUCIÓN de 24 de enero de 2000, de la Universidad de Sevilla, por la que se nombra a don Alfonso Miguel Gañán Calvo Catedrático de Universidad, del área de conocimiento "Mecánica de Fluidos", adscrita al Departamento de Ingeniería Energética y Mecánica de Fluidos.
* ↑ The combination of electrospray and flow focusing
* ↑ Las microcápsulas más perfectas del mundo, El Mundo, 16 d'abril de 2014
* ↑ «El presidente de Ingeniatrics, Alfonso Gañán Calvo ha sido galardonado con el XII Premio a la Investigación Javier Benjumea Puigcerver». Arxivat de l'original el 2020-09-24. [Consulta: 3 febrer 2018].
* ↑ Cinco pioneros ganan los Premios Nacionales de Investigación 2009, El Mundo, 13 de novembre de 2009

## Enllaços externs

* Patents registrades d'Alfonso Gañán Calvo
* Alfonso Gañán Calvo al web de la Universitat de Sevilla
* Entrevista a la Fundació Descubre
# Richard Edward Taylor

Richard Edward Taylor (Medicine Hat, 2 de novembre de 1929 - Stanford, 22 de febrer de 2018) va ser un físic canadenc guardonat amb el Premi Nobel de Física l'any 1990.

## Biografia

Va néixer el 2 de novembre de 1929 a la població de Medicine Hat, situada a la província canadenca d'Alberta. Va estudiar física a la universitat de la població natal, on es llicencià el 1952, i finalment l'any 1962 es va doctorar a la Universitat Stanford.

## Recerca científica

Al costat dels físics Jerome Isaac Friedman i Henry Way Kendall, va investigar l'estructura interna de la matèria gràcies a l'accelerador de partícules lineal de Stanford. A partir de les partícules hipotètiques, descrites per Murray Gell-Mann i George Zweig, Taylor va introduir noves subpartícules anomenades leptons i bosons, confirmant així que els quarks no són únicament un model conceptual de l'estructura de la matèria, sinó una realitat física.
L'any 1990, els tres científics foren guardonats amb el Premi Nobel de Física per les seves investigacions sobre els neutrons i protons, de vital importància en el desenvolupament del model quàntic. El mateix any, Taylor fou invitat pel govern d'Alemanya per dirigir els treballs de construcció d'un accelerador de partícules a Hamburg.

## Enllaços externs

* «Richard Edward Taylor» (en anglès). The Nobel Prize. The Nobel Foundation.
# Aracena

Aracena és un municipi de la província de Huelva, a la comunitat autònoma d'Andalusia, seu de partit judicial. Agrupa els llogarets de Carboneras, Castañuelo, Corterrangel, Jabuguillo, La Umbría i Valdezufre. És coneguda per la seva tradició de pernil.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 6.708 | 6.609 | 6.672 | 6.756 | 6.672 | 6.720 | 6.939 | 6.979 | 7.152 | 7.228 | 7.351 |

## Enllaços externs

* Informació Turística de la Sierra d'Aracena Arxivat 2008-01-08 a Wayback Machine.
* Ajuntament d'Aracena
* Aracena - Sistema d'Informació
* Gabinet de premsa de l'Ajuntament d'Aracena Arxivat 2008-05-13 a Wayback Machine.
# Willy Kaiser

Wilhelm Kaiser, més conegut com a Willy Kaiser (Pobiedziska, 16 de gener de 1912 - Gladbeck, 24 de juliol de 1986), va ser un boxejador alemany que va competir durant la dècada de 1930.
El 1936 va prendre part en els Jocs Olímpics d'Estiu de Berlín, on guanyà la medalla d'or en la categoria del pes mosca del programa de boxa. En la final va guanyar a l'italià Gavino Matta. En el seu palmarès també destaca el campionat nacional de 1937.
Durant la Segona Guerra Mundial va ser capturat pels soviètics, sent alliberat el 1949.

## Referències

* 1 2 3 «Olympedia – Willy Kaiser». [Consulta: 23 setembre 2021].
# Sbacchiïta

La sbacchiïta és un mineral de la classe dels halurs. Rep el nom en honor de Massimo Sbacchi (n. 1958), biòleg i col·leccionista de minerals, pel seu llarg estudi dels minerals fumaròlics.

## Característiques

La sbacchiïta és un halur de fórmula química Ca₂AlF₇. Va ser aprovada com a espècie vàlida per l'Associació Mineralògica Internacional l'any 2018, sent publicada per primera vegada el 2019. Cristal·litza en el sistema ortoròmbic. Es troba químicament relacionada amb la carlhintzeïta.
L'exemplar que va servir per a determinar l'espècie, el que es coneix com a material tipus, es troba conservat al departament de química de la Universitat de Milà, amb el número d'exemplar: 2017-01.

## Formació i jaciments

Va ser descoberta en una fumarola fòssil de l'erupció de 1944, concretament a la fumarola B5, al complex volcànic Somma-Vesuvi, a Nàpols (Campània, Itàlia). Posteriorment també ha estat descrita en altres fumaroles del mateix Vesuvi, sent aquest complex volcànic l'únic indret de tot el planeta on ha estat descrita aquesta espècie mineral.

## Referències

* ↑ «Sbacchiite» (en anglès). Mindat. [Consulta: 6 juliol 2021].
# Starossainàkovo

Starossainàkovo (en rus: Старосайнаково) és un poble de l'óblast de Tomsk, a Rússia, que el 2021 tenia 93 habitants.

## Referències

* ↑ Численность населения городских округов, муниципальных районов, городских и сельских поселений, городских населённых пунктов, сельских населённых пунктов. Том 1. Численность и размещение населения Томской области (Итоги Всероссийской переписи населения 2020 года (en rus).
# Richard English

Richard Ludlow English (Belfast, 1963) és un historiador i politòleg nord-irlandès.
Fill d'un predicador metodista, va cursar estudis universitaris al Keble College d'Oxford i a la Universitat de Keele, on es va doctorar en Història. El 1990 va entrar al Departament de Ciències Polítiques de la Queen's University de Belfast, de la que es va convertir en professor el 1999. Entre el 2011 i el 2016 va ser professor de Política a l'Escola de Relacions Internacionals i director del Centre Handa per a l'Estudi del Terrorisme i la Violència Política (CSTPV), a la Universitat de Saint Andrews.
La majoria de les seves investigacions s'han centrat en el moviment republicà irlandès i, en particular, en la història de l'Exèrcit Republicà Irlandès (IRA). El seu primer llibre, Radicals and the Republic, Socialist Republicanism in the Irish Free State (1994), basat en la seva tesi doctoral, es referia a la història de la política republicana després de la Guerra civil irlandesa. El seu següent treball, Ernie O'Malley, IRA Intellectual (1998), va ser una biografia del veterà de l'IRA dels anys vint. El 2003 va repassar la història de l'IRA, especialment de l'IRA Provisional, a Armated Struggle. The History of the IRA. Aquest llibre va guanyar el premi de l'any de l'Associació d'Estudis Polítics i va ser seleccionat per al Premi Memorial Christopher Ewart-Biggs. Després d'això, English va escriure una història més àmplia del nacionalisme irlandès a Irish Freedom, The History of Nationalism in Ireland (2006), que va guanyar el Premi Memorial Ewart-Biggs el 2007. L'any 2016 va escriure Does Terrorism Work?, on analitza el terrorisme com a fenomen global.

## Referències

* ↑ «CSTPV Fellows: Richard English» (en anglès). Universitat de Saint Andrews. Arxivat de l'original el 17 de novembre 2020. [Consulta: 10 novembre 2020].
* ↑ Collins, Stephen «Historian of nationalism wins Ewart-Biggs prize» (en anglès). The Irish Times, 23-02-2007 [Consulta: 10 novembre 2020].
* ↑ Birrell, Ian «Books Does Terrorism Work? by Richard English – review» (en anglès). The Guardian, 24-07-2016 [Consulta: 10 novembre 2020].
# Astyanax notemigonoides

Astyanax notemigonoides és una espècie de peix de la família dels caràcids i de l'ordre dels caraciformes.

## Referències

* ↑ Baird, S. F. & C. F. Girard 1854. Descriptions of new species of fishes collected in Texas, New Mexico and Sonora, by Mr. John H. Clark, on the U. S. and Mexican Boundary Survey, and in Texas by Capt. Stewart Van Vliet, U. S. A. Proc. Acad. Nat. Sci. Phila. v. 7: 24-29.
* ↑ BioLib (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1-4051-2494-6.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Willy Jaeger

Willy Jaeger (Charlottenburg, 1895 - valor desconegut) fou un director d'orquestra, pianista, organista i compositor alemany.
Destacà especialment com a virtuós de l'orgue i director d'orquestra i masses corals. Va escriure i publicar un àlbum de peces per harmònium i tres motets per a cor mixt i nombroses obres per a orgue, piano i cor.

## Bibliografia

* Enciclopèdia Espasa volum nº. 28, segona part, pàg. 2382 (ISBN 84-239-4582-0)
# San Miguel del Robledo

San Miguel del Robledo és un municipi de la província de Salamanca a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 109 | 101 | 97 | 105 |
# Anti Restió (polític)

Anti Restió (en llatí Antius Restio) era un magistrat romà, probablement fill d'Anti Restió, tribú de la plebs.
Els triumvirs el van proscriure l'any 43 aC, però es va salvar per la fidelitat d'un esclau mercès al qual va poder escapar-se de Roma i reunir-se amb Sext Pompeu a Sicília. El seu nom apareix a diverses monedes o medalles i es pensa que les va fer en honor del seu pare, autor d'una llei sumptuària (Antia sumptuaria).

## Referències

* ↑ 2.Restio, Antius a: William Smith (editor), A Dictionary of Greek and Roman Biography and Mythology. Vol. III. Boston: Little, Brown & Comp., 1867, p. 646
# Rie Usui

Rie Usui (臼井 理恵, 28 de desembre de 1989) és una futbolista japonesa.

## Selecció del Japó

Va debutar amb la selecció del Japó el 2014. Va disputar 6 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2014 | 6 | 0 |
| Total | 6 | 0 |

## Referències

* ↑ 2014 Japan Football Association(japonès)